Sulaymon I (Safaviy)
Sulaymon Shoh Safaviy. Surat 1670-yilda Alikulu Jabbar tomonidan Isfahonda ishlangan Shoh Sulaymon, (1648-yilda tugʻilgan, Isfahon — 1694-yil 29-iyul, Isfahon ) Safaviylarning 8- shohi . To‘liq ismi- Sulaymon ibn Abbos ibn Sam Mirzo ibn Muhammad Bakir Mirzo ibn Abbos ibn Muhammad ibn Tahmasb ibn Ismoil ibn Haydar ibn Junayd as-Safaviy. U Safaviy davlati hukmdori Abbos II ning o‘g‘li edi. U hukmdor bo‘lgunga qadar uning ismi “Sam Mirzo” bo‘lgan. Otasi Abbos II 1666-yil 1-noyabrda vafot etishi bilan u Eronda Safaviylar davlati shohi „Sofi II“ sifatida taxtga o‘tirdi. U taxtga o‘tirgandan so‘ng qisqa muddat ichida mamlakatda ochlik va epidemik kasalliklar kuchaydi. Saroy munajjimlari ularning taxtga chiqish uchun foydalangan „Safi II“ ismining xosiyatsiz ism ekanini bashorat qiladilar va ismini o‘zgartirishni tavsiya etdilar. 1668-yilda shoh uchun yangidan taxtga o‘tirish marosimi o‘tkazildi va Shoh Sulaymon I ismi bilan Safaviylar davlatining shohlik tojini kiydi.